Tension
Tension – šešioliktasis australų atlikėjos Kylie Minogue studijinis albumas, išleistas 2023 m. rugsėjo 22 d. Albume vyrauja skirtingi elektroninės šokių muzikos elementai: synthpop, disko, fanko, dance-pop, techno ir house. Jam pristatyti išleisti trys singlai: „Padam Padam“, „Tension“ ir „Hold On to Now“. Albumas susilaukė didžiulio kritikų pripažinimo, kurie gyrė įraše girdimų skirtingų garsų mišinį, taip pat jo įsimenamumą bei garso kokybę, o kai kurie jį net vadino vienu stipriausiu Minogue darbu. Per pirmąją savaitę Jungtinėje Karalystėje parduota per 53 tūkstančius kopijų ir „Tension“ debiutavo pirmojoje albumų reitingo vietoje, tapdamas devintuoju atlikėjos įrašu, pasiekusiu šią viršūnę. 2024 m. vykusiuose „Grammy“ apdovanojimuose daina „Padam Padam“ laimėjo geriausio šokių popmuzikos įrašo kategorijoje.